CELEX: 32013R0504
Language: fi
Date: 2013-05-31 00:00:00
Title: Komission täytäntöönpanoasetus (EU) N:o 504/2013, annettu 31 päivänä toukokuuta 2013 , täytäntöönpanoasetuksen (EU) N:o 1225/2011 muuttamisesta tullittomuutta koskevien tietojen ilmoittamisen osalta

1.6.2013   
            
            
               FI
            
            
               Euroopan unionin virallinen lehti
            
            
               L 147/1
            
         KOMISSION TÄYTÄNTÖÖNPANOASETUS (EU) N:o 504/2013,
   annettu 31 päivänä toukokuuta 2013,
   täytäntöönpanoasetuksen (EU) N:o 1225/2011 muuttamisesta tullittomuutta koskevien tietojen ilmoittamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (1),
   sekä katsoo seuraavaa:
   
               (1)
            
            
               Yhteisön tullittomuusjärjestelmän luomisesta annetun neuvoston asetuksen (EY) N:o 1186/2009 42–52 sekä 57 ja 58 artiklan soveltamissäännösten vahvistamisesta 28 päivänä marraskuuta 2011 annetun komission täytäntöönpanoasetuksen (EU) N:o 1225/2011 (2) 17 artiklan nojalla jäsenvaltioiden on ilmoitettava komissiolle tietyt varaosat, osat, varusteet, työkalut ja laitteet, jotka ylittävät tietyn arvon tai hinnan ja joille on myönnetty tullittomuus. Komissio toimittaa nämä tiedot jäsenvaltioille. Mainitun täytäntöönpanoasetuksen 18 artiklan nojalla tullikoodeksikomitean on tarkasteltava säännöllisesti kyseisiä tietoja.
            
         
               (2)
            
            
               Täytäntöönpanoasetuksen (EU) N:o 1225/2011 20 artiklan nojalla unioniin sijoittautuneiden tieteellisten laitosten tai elinten tuomien tai niiden puolesta tuotujen tavaroiden tullittomuutta koskevissa hakemuksissa olevat tietyt tiedot toimittaa komissiolle jäsenvaltio, jossa kyseinen hakemus on jätetty.
            
         
               (3)
            
            
               Tullittoman tuonnin moitteeton hallinta ei enää edellytä näitä vuodelta 1983 peräisin olevia velvoitteita. Lisäksi ne aiheuttavat tarpeetonta hallinnollista taakkaa sekä jäsenvaltioille että komissiolle. Sen vuoksi kyseiset säännökset olisi poistettava tai niitä olisi yksinkertaistettava sääntelyn yksinkertaistamisen ja järkiperäistämisen vuoksi.
            
         
               (4)
            
            
               Sen vuoksi täytäntöönpanoasetusta (EU) N:o 1225/2011 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 1225/2011 seuraavasti:
   
               1)
            
            
               Poistetaan VII luku.
            
         
               2)
            
            
               Korvataan 20 artikla seuraavasti:
               ”20 artikla
               Sen jäsenvaltion toimivaltainen viranomainen, jossa tavaroiden vastaanottajalaitos tai -elin sijaitsee, tekee päätöksen suoraan 19 artiklassa tarkoitetuista hakemuksista kaikissa tapauksissa.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 324, 10.12.2009, s. 23.
   
      (2)  EUVL L 314, 29.11.2011, s. 20.